open-index/open-wikipedia-markdown huggingface dataset:
Eusko Jaurlaritzako Ekonomiaren Garapen eta Lehiakortasun Saila

**Eusko Jaurlaritzako Ekonomiaren Garapen eta Lehiakortasun Saila** (gaztelaniaz ere *Departamento de Desarrollo Económico y Competitividad*), Euskal Autonomia Erkidegoko industriaz, energiaz, lehikortasunaz, merkataritzaz, turismoaz, nekazaritzaz eta arrantzaz arduratzen den Eusko Jaurlaritzaren saila da. 2012 urtean sortu zen sailen arteko berrantolaketa eman zenean.

Egungo Sailburua Arantza Tapia jeltzalea da.

## Eginkizunak 
* Industria
* Berrikuntza eta teknologia
* Energia eta meategiak
* Artisautza eta merkataritza
* Turismoa
* Abeltzaintza eta basoak
* Ehiza eta arrantza
* Nekazaritza, mahastizaintza eta enologia

## Antolaketa 
* **Ekonomiaren Garapen eta Lehiakortasun Sailburutza**
** Zerbitzu Orokorretako Zuzendaritza
** **Kabinete, Plangintza eta Estrategia Sailburuordetza**
*** Plangintza eta Estrategia Zuzendaritza
** **Berrikuntza eta Teknologia Sailburuordetza**
*** Berrikuntzaren eta Informazio Gizartearen Zuzendaritza
*** Teknologia Zuzendaritza
*** Nazioartekotze Zuzendaritza
** **Industria eta Energia Sailburuordetza**
*** Industria Garatzeko Zuzendaritza
*** Industria Administrazio eta Segurtasuneko Zuzendaritza
*** Energia eta Meategien Zuzendaritza
** **Merkataritza eta Turismo Sailburuordetza**
*** Merkataritza Zuzendaritza
*** Turismo Zuzendaritza
** **Nekazaritza eta Landa Garapeneko Sailburuordetza**
*** Nekazaritza eta Abeltzaintza Zuzendaritza
*** Landaren eta Itsaertzaren Garapeneko Zuzendaritza
*** Elikagai Kalitatearen Zuzendaritza
** **Arrantza eta Elikagaien Industriako Sailburuordetza**
*** Arrantza eta Akuikultura Zuzendaritza
*** Berrikuntza eta Elikagaien Industriako Zuzendaritza

## Sailburuak 
* 1936-1947: Santiago Aznar
* 1947-1952: Fermin Zarza
* 1978-1980: Mikel Isasi
:*Demokrazioaren berrezarpena*
* 1980-1983: Javier Garcia
* 1983-1985: Juan Carlos Isasti
* 1985-1987: Jose Ignacio Arrieta
* 1987-1991: Ricardo Gonzalez
* 1991-1995: Jon Imanol Azua
* 1995-1999: Javier Retegi
* 1999-2001: Josu Jon Imaz
* 2001-2009: Ana Agirre
* 2009-2012: Bernabe Unda
* 2012tik: Arantza Tapia

## Atxikitutako organoak 
* Energiaren Euskal Erakundea
* SPRI
* Basquetour-Turismoaren Euskal Agentzia
* Euskadiko Nazioartekotze Kontseilua
* Industria Segurtasunerako Euskal Kontseilua
* Merkataritza Establezimendu Handien Batzordea
* Merkataritzako Aholku Batzordea
* Merkataritza Banaketaren Behatokia
* Turismoko Aholku Batzordea

## Kanpo estekak 
*   Sailaren webgune ofiziala
Izar berezi

Astrofisikan, **izar bereziak** edo **izar kimikoki bereziak** gutxienez euren azaleko geruzetan ez ohiko metal ugaritasuna dutenak dira.

Izar kimikoki bereziak oso ohikoak dira sekuentzia nagusiko izar beroen artean, zeintzuen barnean hidrogenoaren fusio nuklearra gertatzen den. Hauek lau mota nagusitan banatu dira euren espektroa oinarri hartuta:

* Helio urriko izarrak, espero zitekeena baino helio gutxiago dutenak.
* Merkurio-manganesozko izarrak (HgMn), euren espektroan manganeso eta merkuriozko xurgatze lerro indartsuak dituztenak.
* Ap izarrak, eremu magnetiko bizikoak eta silizio, kromo, estrontzio, europio eta beste hainbat elementuren xurgatze lerro indartsuak dituztenak.
* Lerro metalikodun izarrak (Am), zenbait metalen lerro indartsuak eta kaltzio eta eskandiozko lerro ahulak dituztenak.

Izarren batzuk mota hauetako zenbaiten ezaugarri mistoak dituzte.

Orokorrean, izar hauen azalean behatutako konposaketa kimiko berezia izarra eratu ondoren gertatu diren prozesuen ondorio dela uste da, barreiaketa edo bere kanpo geruzteako efektu magnetikoak kasu. Prozesu hauek elementuren batzuk atmosferaren behe geruzetan egonkortzea eragiten dute, beste batzuk barnetik azaleraino igotzen diren bitartean, behatutako espektro berezitasunak eraginez. Uste denez, izarraren barnealdeak, izarrak bere osotasunean bezala ugaritasun kimiko normalago bat dute, izarra eratu den gasezko lainoaren konposaketa isladatzen duena.

Izar berezi hotzak ere badaude, G edo ondorengo espektro motakoak, baina ohi izar hauek ez dira sekuentzia nagusikoak. Orokorrean, izar hauek bere klasearen edo etiketa zehatz gehigarriren baten bidez identifikatzen dira, eta *kimikoki berezi* izendapena gorago deskribatutako izar mota ezberdinen barnean dauden izarrentzako mugatzen da.

Izar kimikoki berezi hotzetako asko izarraren barnealdetik azalerako fusio nuklearraren produktu nahasketaren ondorio dira. Hauen artean karbonozko izar eta S motako izar gehienak daude. Beste batzuk izar bitar batean masa transferentzia baten ondorio dira. Hauetako adibide batzuk bariozko izarrak eta S motako zenbait izar dira.

## Izar berezi garrantzitsuenak 
Honako zerrenda honetan izar kimikoki berezi garrantzitsuenak daude, gure eguzki-sistemara duten hurbiltasunaren arabera ordenatuak daudenak.

## Kanpo estekak
Xerox

**Xerox Corporation**, dokumentu-kudeaketa, industrian lider global bat, dokumentu prozesatzeko sistemak eskaintzen portfolio bai kolorea eta zuri-beltzean eta merkatu zabalagoa lotutako hornikuntza, bai eta aholkularitza kudeaketa outsourcing edozein tamainatako enpresa dokumentala.

## Kanpo estekak
Mendebaldeko Berlin

**Mendebaldeko Berlin** edo **Sartaldeko Berlin** (alemanez: *West-Berlin*) 1949 eta 1990 urteen artean Alemaniako Errepublika Demokratikoaren (AED) barnean kokatzen zen Alemaniako Errepublika Federalaren eremua izan zen, Estatu Batuek, Erresuma Batuak eta Frantziak okupatutako guneek osatu zutena.

Nahiz eta Mendebaldeko Alemaniaren barnean egon, legez ez zen Alemaniako Errepublika Federalaren zati; sobietar eremua ez bezala, Ekialdeko Berlin eremua Alemaniako Errepublika Demokratikoaren hiriburu bilakatu baitzen. Aliatuek ez zuten eremu hori AEDko zatitzat onartu, batez ere hiria legez lau okupazio eremu horietan banaturik baitzegoen.

1961ean, Berlingo harresiaren eraikitzeak Mendebaldeko Berlinen muga itxi zuen. Bigarren Mundu Gerraren amaieratik 1990ean Alemania bateratu arte, esparru hori Ekialdeko Berlin eta Ekialdeko Alemaniaren lur eremuez inguraturik egon zen.

1988an Europako kultura-hiriburua izan zen.

## Mendebaldeko Berlingo barrutiak 
Mendebaldeko Berlin hiru okupazio eremuen barnean zeuden hamabi barrutiek osatzen zuten:

### Estatubatuar eremua 
* Neukölln
* Kreuzberg
* Schöneberg
* Steglitz
* Tempelhof
* Zehlendorf

### Britainiar eremua 
* Charlottenburg
* Tiergarten
* Wilmersdorf
* Spandau

### Frantziar eremua 
* Reinickendorf
* Wedding

## Iruditegia 

Irudi:Wberlin transport 78.jpg|Mendebaldeko Berlingo eremua zuriz adierazita
Irudi:Karte berliner mauer en.jpg|Berlingo bi eremuen arteko banaketa
Irudi:JFK speech lch bin ein berliner 1.jpg|AEBetako John Fitzgerald Kennedy presidentearen hitzaldia Mendebaldeko Berlinen
Irudi:Germany divided Berlin West district names.png|Mendebaldeko Berlin osatzen zuten barrutiak

## Ikus gainera 
* Berlingo historia
* Ekialdeko Berlin
* Berlingo harresia
* Berlingo blokeoa

## Kanpo estekak
Silburyko muinoa

**Silburyko muinoa** (ingelesez ) Ingalaterrako Wiltshire konderriko Avebury udalerritik hurbil dagoen muino artifiziala da. 1986an UNESCO erakundeak «Stonehenge, Avebury eta lotutako lekuak» izendapenaz gizateriaren ondare izendatu zuen.

40 metroko garaierarekin, Silburyko muinoa Avebury inguruan dagoen Neolito garaiko monumentu multzoaren zati bat da; multzo horren barnean daude, orobat, Aveburyko zirkulua eta West Kennet Long tumulua ere. Silbury Hill Europan historiaurrean gizakiek eraikitako muinoen artetik gugana heldu den garaiena da, Gizako nekropolian dauden egiptoar piramide txikienen pareko. Hala ere, muino honen helburua eta eraikitzaileen asmoa eztabaidan daude. Eremu honetan Neolito garaiko beste hainbat monumentu aipagarri ere badaude; esate baterako, Stonehenge ospetsua.

## Iruditegia 

Irudi:Silbury Hill 06.jpg|Urrutitik
Irudi:Silbury Hill 2 db.jpg|Hurbiletik
Irudi:Silbury Hill 08.jpg|Ikuspegi orokorra

## Kanpo estekak 
*  Silbury Hill, BBC hedabidearen webgunean.
Jeronimo

**Jeronimo** —jatorrizko izena, txirikahua hizkuntzaz, **Goyaałé**, «aharrausi egiten duen hori»— (1829ko ekainaren 16a – 1909ko otsailaren 17a) apatxeen buruzagi izan zen, hau da, Ameriketako jatorrizko herrietako kidea. Jeronimo ezizena mexikarrek jarri eta berak guda izen gisa hartu zuen.

## Biografia 
1858an Sonorako (Mexiko) gobernadore militarraren armadak, ehizan ari ziren bitartean arrazoirik gabe beren kanpalekuari eraso egin ostean, ama, emaztea eta seme-alabak hil zizkiotenean, Jeronimok mendeku hartuko zuela zin egin zuen eta Mexiko eta AEBetako armaden aurkako gudari ekin zion.

Dozenaka batailatan hartu zuen parte nazio apatxearen buruzagi gisa. Sonoratik bertatik hasita, Mexikoko eta AEBetako armaden aurkako erasoei ekin zien, Cochise txirikahua apatxeen buruzagiarekin bat eginda. Erreserbetan bizitzeari uko eginez eta behin eta berriro ihes eginez, 1886. urtea bitartean jardun zuen borrokan.

Azkenerako, lehertuta eta baliabiderik gabe, 1886ko irailaren 4an  errenditu egin behar izan zuen. Jarri zuen baldintza bakarra izan zen eraman zituzten erreserbatik atera eta Arizona bere jaioterrira itzultzea zen, eta AEBtarrek hasieran onartu bazioten ere, behin atxilotu zutenean, guda-preso izendatu, ituna hautsi eta Floridara eraman zuten, behartutako lanak egitera. Bere bizitzaren amaieran, zahartuta, zoo batean animaliak bezala erakusten zuten.

## Erreferentziak 
## Kanpo estekak
Oscar Téllez

**Oscar Téllez Gómez** (Madril, 1975eko apirilaren 2a) futbolari espainiarra da.

Alavesen bi tarteetan jokatu zuen, 1997-98ko denboraldian alde batetik (37 partida, 3 gol) eta bestetik 1999tik 2006 arte (200 p, 5 g). UEFA Koparen txapeldunorde bilakatu zen talde txuri-urdinarekin 2001ean.

## Kanpo estekak
Silesia (argipena)

**Silesia** hainbat tokiren izena da:

# Silesia, eskualde historikoa da. Gaur egun Polonia, Txekiar Errepublika eta Alemaniaren artean banaturik dago.
# Silesiako voivoderria, 1999tik aurrera Poloniako voivoderri edo probintzia da.
# Silesia Behereko voivoderria, 1999tik aurrera Poloniako voivoderri edo probintzia da.
# Silesia Beherea, Alemania eta Poloniaren artean dagoen eskualdea.
# Silesia Garaia, Txekiar Errepublikaren eta Poloniaren artean dagoen eskualdea.
# Txekiar Silesia, gaur egungo Txekiar Errepublikako eskualdea.
Bilbao BBK Live

thumb|250px|eskuinera|2008ko ekitaldiko eszenatoki nagusia.
thumb|250px|eskuinera|2008ko ekitaldiko irudia.
**Bilbao BBK Live** Bilboko Kobeta mendian ospatzen duten pop rock musika makrojaialdia da. Lehenengo ekitaldia 2006an Bilboko Udalak eta Last Tour International izeneko sustatzaile musikalak antolatu zuten.

## Historia 
2006an, lehenengo ekitaldia ospatu zutenean, Kobeta mendiko esparruan hiru egunetan 51.000 ikusle inguruk 40 talde baino gehiago ikusi zituzten orduan *Bilbao Live Festival* izena zuen jaialdian. Horrela helburua bete zuten, Bilbo udako musika makrojaialdiaren zirkuituan sartu zen.

Ricardo Barkalak, Lan eta Sustapen Ekonomikoaren zinegotzia zena, "ingurumarian kexarik edota nabarmendutako istripurik” ia ez zeudela aipatu zuen. Musikariek ere pozik agertu ziren. Athom Rumbaren taldekidea zen Roberrek «Bilbao Live Festivalen onena antolakuntza izan dela» adierazi zuen, haiek hainbat jaialditan aritu ondoren Bilborena baino hobeto antolaturik ez da izan eta.

Hain ona zen harrera ezen 2007an BBK aurrezki kutxak antolakuntzan sartu eta Bilbao Live BBK Live bilakatu baitzen. Bigarren ekitaldiak aurrekoa baino arrakasta handia izan zuen, ia 100.000 lagun bilduz.

2008an heavy metal taldeak utzi eta pop taldeak ekartzeari ekin zioten antolatzaileek ikusle gehiago izateko asmotan. Hala ere The Police, REM, Lenny Kravitz eta The Prodigyk 79.810 sarrera baino ez zituzten saldu.

2009an 52.663 ikusle izan zituzten, batez ere Depeche Modek edo Placebok erakarriak.

2010eko ekitaldirako 76.579 sarrera saldu zituzten, horietatik gehienak Euskal Herritik at. Rammstein, Pearl Jam eta Faith No More taldeburuak izan ziren.

## Kritikak 
Jaialdi erraldoi hau ez da guztion gustukoa izan, kritikak ere jasan dituelako. Kultura arloaren aldetik, jaialdia Bilboko Udalaren aurrekontuetan izandako pisua salatu dute, hiriko beste musika ekitaldiak (Aste Nagusia edo Udal Musika Bandaren kalterako). Ekonomia aldetik, bere eragina eskasa ere izan dela kritikatu dute, oso gutxi eskaini izan duelako lanpostutan eta BPGn.

Izenean *Live* anglizismoa erabiltzea ere gogor salatu dute Anjel Lertxundi bezalako idazleek.

## Esparrua 
Esparrura ailegatzeko autobusez joan daiteke:
* Bilbobus, tarifa ordainduz:
** 58. Linea (Mintegitxueta - Atxuri, 15' maiztasuna duena)
** 80. Linea (Altamira - Termibus 30' maiztasuna duena)
* Autobus linea bereziak, dohainik:
** San Mamesetik (5-10' maiztasuna duena)
** BECetik (15' maiztasuna duena)

Esparruan hiru gune nagusi prestatzen dituzte: bi eszenatoki nagusiak eta -DJen karpa. Gainera, badaude saltokiak, txosnak- ikusleek ezin dituzte esparruan jateko edo edatekorik sartu- 30.000 metro koadroko atseden eta lo egiteko gunea, eta abar.

## Ekitaldiak 
## Erreferentziak 
## Ikus, gainera 
* Kobetasonik

## Kanpo estekak 
* Webgune ofiziala
Txekiar Silesia

**Txekiar Silesia** (; ; ; ) Txekian hiru eskualde historikoetako bat da, Bohemia eta Moraviarekin batera. Berez, Silesia eskualde historikoaren hegoaldeko zatia da, gaur egun eskualde historiko hau Polonia, Txekia eta Alemaniaren artean banaturik baitago.

Hegoaldean Moraviarekin du muga, hego-ekialdean Eslovakiarekin eta ekialde, iparralde eta hego-mendebaldean Poloniako Silesiarekin. Hiri handienak Ostrava, Opava eta Český Těšín dira. Azken hau, Polonian dagoen Cieszyn hiriaren mendebaldeko zatia da.

## Kanpo estekak
Biroide

**Biroideak** birusen antzeko eragile infekziosoak dira, zelulaz kanpoko zikloa dutenak (egoera horretan bizigabeak edo inerteak izanik) eta baita zelula barneko zikloa ere ("utzitako" jarduera metabolikoarekin, zelularen tresneria metabolikoa beren onurako erabiltzen baitute). Birusen aldean, baina, berezko ezaugarriak dituzte: ez dute material genetikoa babesten duen kapsiderik, eta ezta lipido edo proteinarik ere. Haien material genetikoa harizpi bakarreko ARNz osatuta dago, egitura ziklikoa duena. ARN horrek ez du proteina kodetzeko generik, beraz ostalariaren funtzioen menpe dago guztiz biroidea erreplikatzeko.

Biroide gehienak landareen patogenoak dira, eta kalte handiak eragin ditzakete nekazaritzan.

Ikerlari batzuen ustez biroideak zeluletatik ihes egindako introiak izan litezke.

Prioiekin batera biroideak eragile infekzioso txikien eta xumeenak dira, ez baitute lortu birusek duten garapen-maila

thumb|erdian|800px|Biroide baten egitura sekundarioa

## Kanpo estekak
Reading (Ingalaterra)

**Reading** Ingalaterrako hegoaldeko hiria da, Berkshire konderrian dagoena. Thames ibaiaren eta Kennet ibaiaren batze-gunean dago hiria. Gaur egun, 143.096 biztanle inguru ditu.

## Klima 

## Hiri senidetuak 
Reading ondorengo hiriekin ditu sinatuta senidetza-hitzarmenak:

* 
* 
* 
* 

## Hiritar ezagunak 
* Katalina Cambridgekoa, (1982), Gilen Cambridgekoaren emaztea.

## Erreferentziak 
## Kanpo estekak 
* Readingeko Udal webgunea
Moravia

**Moravia** (txekiera eta eslovakieraz *Morava*; alemanez: *Mähren*; polonieraz: *Morawy*; *latin*ez: *Moravia*) Erdialdeko Europako eskualde historikoa da, Txekiako ekialdean dagoena. Bohemia eta Silesiarekin batera, Txekiako hiru eskualde historikoetako bat da. Mendebaldean Bohemiarekin du muga, hegoaldean Austriarekin, ekialdean Eslovakiarekin, ipar-ekialdean Txekiar Silesiarekin eta iparraldean Poloniarekin. 22.348&nbsp;km²ko azalera du eta 3.000.000 biztanle inguru. Hiri nagusiak Brno eta Olomouc dira.

## Geografia 
Iparraldean Sudete mendiak ditu, ekialdean Karpato Zuriak, mendebaldean Moraviako muinoak eta hegoaldean Danubioren ordokia. Morava ibaiak zeharkatzen du lurraldea iparraldetik hegoaldera.

## Ekonomia 
Nekazaritza (mahastiak, laboreak), abere hazkuntza (betabereak eta zurdabereak) eta industria (ehungintza, larrugintza, oinetakoak, siderurgia) dira ekonomiaren oinarriak

## Historia 
VI. mendean eslaviarrek menderatu zuten Moravia. XI. mendean erresuma handia bilakatu zen. Svatopluk I.ak zabaldu egin zuen erresuma, mendebaldeko Eslovakia eta Bohemia beretuz, baina hura hil ondoren haren semeek zatitu egin zuten. IX. mendearen bukaeran magyarrek hartu zuten. 1029an Bohemiaren barne geratu zen, eta 1490ean Austriak mendean hartu zuen. Lehen Mundu Gerra bukatu ondoren Txekoslovakiako eskualde izan zen. Hitlerek Txekoslovakia menderatu zuenean Bohemia eta Moraviako protektoratua sortu zuen, gerra amaitutakoan desagertu zena. 1992an, Txekoslovakia bitan banatu zenean, Moravia Txekiako Errepublikaren barne geratu zen.
thumb|Bandera

## Erreferentziak 
## Kanpo estekak
Azkena Rock Festival

**Azkena Rock Festival** (maiz **ARF** gisa laburtua) urtero Gasteiz hirian ekaina aldera ospatzen den musika jaialdia da, Mendizabala auzoan. Ekainaren bigarren erdialdera burutu ohi da, baina lehenengo edizioak irailean antolatu zituzten. Bere antolatzailea Last Tour International kontzertu sustatzailea da.

Eszenatokietatik igaro diren tlde ezagunen artean Pearl Jam, Iggy Pop & The Stooges, The Cramps, The Hellacopters, Wilco, Alice Cooper, Scorpions, ZZ Top, Dinosaur Jr, The Lemonheads, Supersuckers, The Bellrays, The Sonics, Social Distortion, Queens of the Stone Age, Ray Davies, Bad Religion, Sex Pistols, Deep Purple, The Black Crowes, Mark Lanegan, Ryan Adams, Turbonegro, Violent Femmes, Los Deltonos, Sex Museum, The Pogues, Juliette and The Licks, The Waterboys, Clawfinger, Hanoi Rocks edo Fun Lovin' Criminals ditugu.

Jada beregain hainbat urteko ekitaldiak ospatuak dituelarik Euskal Herriko musika jaialdi garrantzitsuenen artean kokatu da.

## Euskal taldeak ARFn 
2003an Petti eta Zein?, 2004an Bide Ertzean eta Kuraia, 2005ean Split 77, 2006an Berri Txarrak eta Sharon Stoner, 2007an SextySexers eta 2008an Sorkun eta Las Culebras taldeek parte hartu dute jaialdiaren aurreko edizioetan.

## Ikus, gainera 
* Euskal Herriko musika garaikidea

## Kanpo estekak 
*    Azkena Rock Festival jaialdiaren webgune ofiziala
*  Azkena Rock Festival jaialdiari buruzko eztabaidagunea
Woodhenge

**Woodhenge** Ingalaterrako Wiltshire konderrian dagoen I motako neolito multzo zirkularra da. Amesbury udalerritik iparraldera dagoen Durrington parrokiako lursailetan kokatzen da, Stonehenge ospetsutik 3 kilometro ipar-ekialderantz. Stonehenge, Avebury eta lotutako lekuak izeneko multzoaren zatia da eta 1986an UNESCO erakundeak Gizateriaren Ondare izendatu zuen.

Bertan, bere garaian zirkulu bat osatzen zuten egurrezko enborrek utzitako zuloen aztarnak daude, baina gaur egun zulo hauek hormigoizko mugarriz adierazita daude.

## Iruditegia 

Irudi:Woodhenge 4 DB.jpg|Ikuspegia
Irudi:Woodhenge 5 DB.jpg|Ikuspegia
Irudi:Woodhenge 1 DB.jpg|Ikuspegia
Irudi:Woodhenge Karte DB.jpg|Woodhenge kokalekuko mapa

## Kanpo estekak
Bertoko

**Bertoko** Bizkaiko Zeanuri udalerrian ekoizten den garagardoa da. 1999ko maiatzean Bertoko Gar S.L. enpresak sortu zuen.

## Erreferentziak 
## Kanpo estekak
Presillas (Burgos)

**Presillas** Burgos probintziako herri bat da, Alfoz de Bricia udalerrian, Burgosetik 78 kmtara, Valderredible udalerriko Arroyuelos herritik oso gertu, Ebro ibaia daraman arroila baten inguruetan. Bertan San Miguelen eremitorioa delakoa da ikusgarria, harria hustuz Goi Erdi Aroan anakoretek egindako kobazulo bat, inguruko eskualdean aurki daitezkeen beste kobazulo-elizen antzekoa.

## Kanpo estekak
Delfí Geli

**Delfí Geli** (Salt, Girona, 1969 apirilaren 22a-) futbolari ohi kataluniarra da.

FC Barcelona (1990eko Errege Kopa), Club Atlético de Madrid (1996ko Liga eta Kopa, Albacete Balompié eta Deportivo Alavés (2001eko UEFA Koparen txapeldunordeak) taldeetan jokatu izan du besteak beste.
Reading

**Reading** hitzak honako adierak ditu:

## Erresuma Batua 
* **Reading (Ingalaterra)**. Ingalaterrako udalerria.
* **HMP Reading**. Kartzela.
* **Readingeko Unibertsitatea**.
* **Reading FC**. Futbol talde britainiarra.

## Ameriketako Estatu Batuak 
* **Reading (Kansas)**. Kansasko udalerria.
* **Reading (Massachusetts)**. Massachusettseko udalerria.
* **Reading (Michigan)**. Michigango udalerria.
* **Reading (Minnesota)**. Minnesotako udalerria.
* **Reading (New York)**. New Yorkeko udalerria.
* **Reading (Ohio)**. Ohioko udalerria.
* **Reading (Pennsylvania)**. Pennsylvaniako udalerria.
* **Reading (Vermont)**. Vermonteko udalerria.
* **North Reading**. Massachusettseko udalerria.
* **Port Reading**. New Jerseyko udalerria.
* **West Reading)**. Pennsylvaniako udalerria.
* **Reading Company**. Desagertutako trenbide enpresa.
Silesiako voivoderria

**Silesiako voivoderria** (polonieraz: *Województwo śląskie* ) Polonia osatzen duten 16 voivoderri edo probintzietako bat da, herrialdearen hegoaldean dagoena. 1999an eratu zen, gobernuak egindako eskualde berantolakuntzaren ondorioz. 12.333,09&nbsp;km²ko azalera du eta 2010ean 4.638.462 biztanle zituen. Hiriburua Katowice da.

### Banaketa administratiboa 
Silesiako voivoderria 36 powiat edo konderritan banaturik dago:
* Będzin konderria, Będzin
* Bielsko konderria, Bielsko-Biała
* Bielsko-Biała hiri konderria
* Bieruń-Lędziny konderria, Bieruń (former Tychy konderria)
* Bytom hiri konderria
* Chorzów hiri konderria
* Cieszyn konderria, Cieszyn
* Czętochowa hiri konderria
* Częstochowa konderria, Czętochowa
* Dąbrowa Górnicza hiri konderria
* Gliwice hiri konderria
* Gliwice konderria, Gliwice
* Jastrzębie Zdrój hiri konderria
* Jaworzno hiri konderria
* Katowice hiri konderria
* Kłobuck konderria, Kłobuck
* Lubliniec konderria, Lubliniec
* Mikołów konderria, Mikołówkonderria
* Mysłowice hiri konterria
* Myszków konderria, Myszków
* Piekary Śląskie hiri konderria
* Pszczyna konderria, Pszczyna
* Racibórz konderria, Racibórz
* Ruda Śląska hiri konderria
* Rybnik konderria, Rybnik
* Rybnik hiri konderria
* Siemanowice Śląskie hiri konderria
* Sosnowiec hiri konderria
* Świętochłowice hiri konderria
* Tarnowskie Góry konderria, Tarnowskie Gory
* Tychy hiri konderria
* Wodzisław konderria, Wodzisław Śląski
* Zabrze hiri konderria
* Zawiercie konderria, Zawiercie
* Żory hiri konderria
* Żywiec konderria, Żywiec

## Erreferentziak 
## Kanpo estekak
El gran Carlemany

''''''''* (katalanezko izen horren euskaratzea: *Karlomagno handia'') Andorrako ereserki nazionala da. Hitzen egilea Urgell udalerriko apezpikua eta Andorrako Joan Benlloch printze-ordea izan zen; aldiz, musikaren konposatzailea jaiotzez Sant Julià de Lòria udalerriko mosen Enric Marfany izan zen.

Ereserkia lehenbiziko aldiz Andorrako Meritxelleko Andre Maria santutegi nazionalean jo zen, bertako jai eguna ospatzeko abagunean, herrialdeko jai nazionala baita. Parada berezi hartarako, santutegia sagaratua izan zen.

## Hitzak 
## Kanpo estekak 
* El_gran_Carlemany musika entzun eta hitzak irakurri. Andorramania.net 
* Hitzak eta musika
Xveik soldadu onaren menturak Mundu Gerran

***Xveik soldadu onaren menturak Mundu Gerran*** (txekierazko jatorrizko izenburua: *Osudy dobrého vojáka Švejka za světové války*) 1921 eta 1922 urteen artean atalka argitaratutako Jaroslav Hašek txekiar idazlearen umorezko eleberria da. Bi liburukiak ditu: "erretagoardian" eta "frontean" izenekoak.

Xveik gudaria Pragako bere-berezko pertsonaia da, bere azerikeria eta azkarkeriekin bizitzan ahal duen moduan aurrera doa, halere, Lehen Mundu Gerran Austriar-Hungariar Inperioaren aldeko errekluta gisa azpijoko eta amarruen bidez borrokan parte hartzea saihestea lortzen du. Eleberri hau txekierazko mundu mailako idazlan ezagunena bezala jo ohi da. Praga hirian zegoela denbora *U Kalicha* taberna edo jatetxean igaro ohi zuen (hiri horretan gaur egun oraindik badagoen taberna).

## Ikus gainera 
* Txekierazko literatura

## Kanpo estekak 
* Pragako U Kalicha jatetxearen webgunea
Éric Cantona

**Éric Daniel Pierre Cantona** (Marseilla, 1966ko maiatzaren 24a-) futbolari frantziar erretiratua da.

Manchester United taldean jokatu zuen bere ibilbideko zatirik handiena eta arrakastatsuena, lau Premier League tituluak irabaziz bost urteetan.

Frantziako futbol selekzio nazionalarekin, bestela, 45 partida ofizialetan aritu zen (1987-1995), 20 gol lortuz.

## Kanpo estekak 
* Jokalariaren biografia
Niamh Ní Charra

**Niamh Ní Charra** (Killarney, Irlanda, 1974an) biolinista eta kontzertina-jole irlandarra da. Eskarmentu handiko musikaria da, Carlos Núñezen taldeko kidea izateaz gain, bakarkako ibilbideari ere ekin dio.

2009an eta 2010ean, euskal eta irlandar musikaren arteko fusioa landu zuen Ibon Koteron euskal albokariarekin eta Gavin Ralston gitarrajole irlandarrarekin, "The Basque Irish Connection" lemapean.

## Lanak 
### Bakarka 
* *On Dá Thaob/From Both Sides* (2007)

## Kanpo loturak 
*  Niam Ní Charraren webgunea
*  Niam Ní Charraren MySpace gunea
Hornillos jauregia

**Hornillos** edo **Las Fraguas jauregia**, Espainiako Kantabria autonomia erkidegoko Las Fraguas herrian dagoen jauregi bat da, Arenas de Iguña udalerrian. Egiatan, 60 hektareako orube bakar batean —Kantabriako handiena da— dauden bi jauregi dira. Hektarea guztietatik, 30ek lorategi eta basoak osatzen dute, hasiera batean familia berarenak zirenak.

Jauregiaren inguruan, lursail eta basoaren barnean, hiru solairuko almena motako zaintza-dorre bat dago. Handik hurbil, San Jorge eliza eta Erdi Aroko itxurako eraikin txiki bat dago. Lorategi guztiak birdiseinatuak izan dira etxetzarra birgaitzearen ondorioz; edonola ere, ehunka urtetako zuhaitzak errespetatu egin dira.

## Lehen jauregia 
Jauregia Rafaela Ortiz Mioñok, Cillerueloko dukesak, aginduta eraiki zen, XVIII. mende amaieran. 1840 urtean zabaldu zen. XX. mendean hutsik izan zen bigarren jauregiaren eraikuntza zela eta, eta ez zen berreskuratu Álvaro Fernández Villaverde Silvak, San Carloseko dukea bera, birgaitze garaikidea sustatu zuen arte. Duke hura higiezinaren jabea zen eta leinuaren ondoregoetakoa zen; beronek Luis Castillo arkitektoari eta Luis González Camino paisajistari eman zien lanaren ardura.

Gaur egun, 450 metro koadroko lokala du eta hainbat ekitalditarako alokatzen da.

## Bigarren jauregia 
Bigarren jauregia erdi aroko nekazal-estilo ingelesekoa da, Mariano Fernández Henestrosa, Santo Mauroko dukearentzat eraikia. Ralph Selden Wornam arkitekto ingelesak burutu zuen lana 1897 eta 1904 urteen artean. Haren diseinuak Magdalena jauregian eragina izan zuen gerora. Estilo bera, Kantabrian zehar hedatu zen 1920 urtean.

Jauregian bertan, XVII. mendeko bi eskultura aurkitzen dira, Gabriel de Pinedok egindakoak eta Juan Bautista eta Fernando Acevedo anaiak irudikatzen dituztenak. XX. mende hasieran Acebedotarren jauregitik eramanak zituzten bertara. Alfontso XIII.a Espainiakoaren egoitza izan zen (urterao udan bisitatzen zuen), Magdalena jauregia eraiki zen arte.

## Xehetasun batzuk 
Hesiaz inguratutako eremu baten goialdean dago, urmael artifizial baten parean. Hainbat gorputzez osatzen da eta aldapa handiko teilatuak dituzte, dorre batez hornituak.

## Bitxikeriak 
* 2001ean Alejandro Amenábar txiletar-espainiar zinema zuzendariaren *The Others* filma grabatzeko kokagunea izan zen, baina baita bestelako filma eta telebista iragarkientzat ere.

## Kanpo estekak
Jeffrey Sarpong

**Jeffrey Nana Darko Sarpong** (Amsterdam, 1988ko abuztuaren 3a-) futbolari herbeheretarra da. Real Sociedad klube gipuzkoarran jokatzen du, erdilari gisa.

## Ibilbidea 
Ajaxeko jokalaria izan da 2006tik 2010eraino. 2010ean N.E.C.era joan zuen mailegu moduan eta denboraldiaren amaieran, Real Sociedaden jokalaria bilakatu zen.

## Erreferentziak 
## Kanpo estekak
Txilderiko I.a

**Txilderiko I.a** (440 &ndash; 481, Tournai) 457 eta 481 urteen artean saliar frankoen errege izan zen. Klovis I.aren aita ere izan zen bere emaztea aldiz Basina Turingiakoa izan zen. Errege gisa 457 edo 458 urtean bere aita zen Meroveo oinordetu zuen. Guda gizon frankoekin batera hiriburua Tournai hirian kokatu zuen.

Izaera ausart eta kementsukoa zen, baina baita gonazalea ere, horregatik frantziar jaunak euren emazteekin izaten zituen amodio abentura eta maitakerien ondorioz sumindu, denen artean elkar hartu eta Txilderiko erregetzatik bota zuten. Honenbestez, Txilderikok Alemania ihes egin zuen. Han bere aurreko akatsak errepikatu zituen: bere babeslea zen Basino erregearen emaztea, Basina Turingiakoa limurtu eta bereganatu egin zuen.

Azkenik, gudu bat irabazi ondoren Txilderikok bere gonazaletasunaren ondorioz galdu zuen erregetza berreskuratu zuen. Basina erreginak Turingia eta bere senarra utzi eta Txilderikorekin ospa egin zuen, jende zintzoaren harridurarako, hauek Basinok zituen ezkontza eskubideak eta bortxa ezinezko adiskidetasun legeak aldarrikatzen baitzituzten. Modu honetara, Txilderiko eta Basinaren "legez kanpoko" ezkontza berri honetatik Klodoveo I.a handia jaio zen.

Txilderikoren erregetzaren amaiera loriaz beteriko garaipenez betea egon zen. Orleans hiritik hurbil herulien errege zen Odoakro garaitu zuen (Odoakrok 476an Mendebaldeko Erromatar Inperioa konkistatua zuen), Angers bereganatu eta lapurreten eraginpean uzten du. Txilderikok bere eskuz enperadorearen gudarosteen burua zen Paul kondea erailko du. Odoakrorekin bake ituna sinatuko eta saxoiekin elkartu eta Italia inbaditu berri zuten alamanen aurka ekingo dio.

Printze ahaztezin honen azken balentria Alemaniaren konkista izango da. Handik gutxira zendu zen, bere erregealdiaren hogeita laugarren urteurrenean, eta Tournai udalerrian hilobiratu zuten. Bere hilobia 1653an topatu zuten.

## Iruditegia 

Irudi:CHILDERICI REGIS.jpg|Txilderikoren irudia duen moneta, 1653an Tournai udalerrian topatua. Idazki hau du: CHILDERICI REGIS, "Txilderik erregerena"
Irudi:Seal of Childeric I Tournai tomb.jpg|Txilderiken zigilua
Irudi:Couronnement de Pharamond Childéric et la reine Basine.jpg|Txilderiken koroatzea eta Basina erregina
Jaroslav Hašek

**Jaroslav Hašek** (1883ko Apirilaren 30a, Praga &ndash; 1923ko urtarrilaren 3a, Lipnice nad Sázavou) txekiar idazle eta kazetaria izan zen.

Gehienbat 1920 eta 1923 bitartean atalka argitaratutako "*Švejk gudari zintzoa*" idazlanarengatik ospetsua da, Lehen Mundu Gerran girotutako satira antimilitarista. Idazlan hori txekieraz idatziriko narrazioen artean maisu lantzat jo ohi da.

## Biografia 
Nortasun bitxiko pertsona izan zen. Hainbat lanbidetan aritu zen; tarteka kaleko bizitzari emana bizi izan zen, eta taberna-zuloetako giroan pasa bide zuen ordu asko.

1916an, Lehen Mundu Gerran desertatu egin zuen errusiarretara pasatzeko, eta Austriaren aurka borrokatzeko. 1918an, Armada Gorrian sartu zen.

Umorezko kontakizun askoren egilea izan zen; berak asmaturiko Xveik pertsonaia guztiz ezaguna da. 1920an, Pragara itzulirik, hasi zen *Xveik soldadu onaren menturak* (Karlos Cidek euskaratua) idazten, eta hiltzean eleberria amaitu gabe utzi zuen. Antiheroi horren gerrako gorabehera tragikomikoak kontatzen ditu Hasekek ironiaren, burlaren eta parodiaren bidez. Zinemara eta antzerkira eramanak izan dira behin baino gehiagotan Xveik-en balentriak. Moldaketa horien artean azpimarratzekoa da Bertolt Brechtek egin zuena.

## Irudi galeria 

Irudi:Hasek.jpg|Jaroslav Hašek
Irudi:Jaroslav Hasek - pomnik v Lipnici nad Sazavou - detail.jpg|Hašeken monumentua bere jabegoko etxea zen Lipnice nad Sázavou-en
Irudi:Hasek-nepras-01.jpg|Jaroslav Haseken omenez egindako estatua, Pragan
Irudi:Lipnice nad Sazavou - stary hrbitov, hrob Jaroslava Haska.jpg|Hašeken hilobia

## Kanpo estekak 
* Jaroslav Hašeken biografia irakurgai 

## Erreferentziak
Seamus Heaney

**Seamus Heaney** (Castledawson, Ipar Irlanda, 1939ko apirilaren 13 &ndash; Dublin, 2013ko abuztuaren 30a) irlandar idazlea izan zen, poesia eta saiakera landu zituena. Literaturako Nobel Sariduna izan zen.

## Literatura-ibilbidea 
1957an Belfast hirira joan zen, eta Queen’s unibertsitatean ingeles literatura ikasi zuen. Urte batzuk geroago, berriz ere Befastera bueltatu zen, eta 1966 eta 1972 bitartean irakasle gisa jardun zuen. Horren ondoren, literatura izan zuen lanbide bakar. Heaney irlandar katolikoa zen, eta Ulster eskualdeko katoliko eta protestanteen arteko gatazkak asko eragin zion.

1962an bere lehenengo poemak argitaratu zituen, aldizkarietan, *Incertus* ezizenaz. Belfasteko literatura giroa ezagutu zuen, eta poeta gazteen elkarte bat sortzen lagundu zuen. Garai hartako poesiek Ipar Irlandako herri giroko bere esperientzia pertsonalak biltzen dituzte. Horrelakoak idazteagatik abertzale irlandartzat zeukatela ohartu zenean, Ulsterretik alde egin zuen eta Irlandako Errepublikara joan zen bizitzera familiarekin 1972an, Dublinera hain zuzen.

Handik aurrera bere poesia gai unibertsaletara zabaldu zen, eta sinbolismorantz egin zuen, gauza misteriotsu eta anbiguoekiko zeukan lilura agerian jarriz. Heaneyren obretako batzuk pisu handikoak dira poesia unibertsalean: *North* (1975, *Iparra*) da haren lanik hoberena, Ulsterri buruzko inpresio sorta bat.

Dublingo Carysfort College ikastetxean 1975 eta 1980 bitartean irakasle gisa aritu zen.

1984an Estatu Batuetako Massachusetts estatuko Harvard unibertsitatean katedra bat bereganatu zuen. Gainera, 1989 eta 1994 artean Ingalaterrako Oxfordeko unibertsitatean olerkigintzako katedratikoa izan zen. 1990ean antzerki lan bat idatzi zuen, *The Cure at Troy: A Version of Sophocles Philoctetes*, antzinako antzerki lanaren bertsio modernoa, oso harrera ona izan zuena.

1995an Literaturako Nobel Saria irabazi zuen.

1996an Bartzelonan Hizkuntza Eskubideen Deklarazio Unibertsala babestu zuten pertsona ospetsuetako bat izan zen.[https://web.archive.org/web/20170329141138/http://www.linguistic-declaration.org/versions/angles.pdf ]

## Lan nagusiak 
* *Death of a Naturalist* (1966, *Naturalista baten heriotza*)
* *Door into the Dark* (1969, *Atea ilunpetan*)
* *Field Work* (1979)
* *Selected Poems* (1980, *Olerki hautatuak*)
* *Preoccupations: Selected Prose* (1980,* Kezkak: prosa hautatua*)
* *Station Island* (1984)
* *The Haw Lantern* (1987)
* *The Government of the Tongue: Selected Prose 1978-87* (1988)

## Euskaraz 
* *San Kevin eta xoxoa* eta *Glanmoreko xoxoa* poemak (Erlea, 2. zk., 2010; itzultzailea: Patxi Ezkiaga).
* *Basaran Pattarra* (Pamiela, 2006); itzultzailea: Luigi Anselmi).
* Munduko poesia kaierak: Seamus Heaney (Susa, 2017; itzultzailea: Xabi Borda). Poemen antologia bat.

## Erreferentziak 
## Kanpo estekak 
* Munduko poesia kaierak: Seamus Heaney (bildumaren zuzendari Beñat Sarasolaren hitzaurrearekin)
* Seamus Heaneyri buruzko webgunea
Jan Neruda

**Jan Neruda** (Malá Strana, Praga, 1834ko uztailaren 9a - *ib.*, 1891ko abuztuaren 22a) txekiar kazetaria, idazlea eta olerkaria izan zen. Praga hiriko Malá Strana auzoan jaio zen. Txekiar Errealismoko ordezkari nagusienetakoa izan zen, eta baita *Maiatzako eskola* mugimenduko kide ere.

Familia behartsu batean jaio zen. Unibertsitateko ikasketak egin zituen eta maisu gisa lan egin zuen. 1862an *Narodni listy*-n, Pragan garai hartan zegoen egunkaririk garrantzitsuenean, hasi zen lanean, antzerki eta literatur kritikak idazten. Bere olerki liburuetan barrukotasun lirikoa eta abertzaletasun sutsua adierazi zituen; ipuin liburuetan langileen bizimodua deskribatu zuen eta gogor kritikatu zuen burgesia.

Bere abizenak (Neruda) 1971ko Literaturako Nobel Saria irabazi zuen Ricardo Neftalí Reyes Basoalto txiletar idazleari *Pablo Neruda* ezizena erabiltzea iradoki ziola esan izan da, nahiz eta txiletarrak azentuazioa aldatu zuen. Plabo Nerudak ez zuen sekula adierazpen hori ezeztatu, eta inoiz bere babesa ere erakutsi izan zion. Hala ere, literatur komunitatean desadostasunak egon izan dira gai honen inguruan.

1891n lurperatu zuten Vyšehradeko hilerrian, txekiar kulturako pertsona ospetsu ugari lurperatuak izan diren leku berean.
thumb|eskuinera|Hilobia Pragan

## Lan nagusiak 
### Olerkiak 
* *Hřbitovní kvítí *(1857), bere lehen olerki liburua
* *Knihy versu *(1867, *Olerki liburuak*)
* *Pisne kosmicke *(1878, *Kantu kosmikoak*)
* *Balady a romance *(1883, *Baladak eta erromantzeak*)
* *Prosté motivy *(1883, *Gai arruntak, egunerokoak*)
* *Zpevy patecni *(1896, *Ostiral santuko kantuak*)

### Prosa: ipuinak 
* *Arabesky *(1864), bere lehenengo ipuin liburua
* *Různí lidé *(*Jende desberdina*)
* *Trhani *(1868, *Burdinbideetako langileak*)
* *Pražské obrázky *(Jende txiroari buruzko ipuinak)
* *Povidky Malostranske *(1877, *Mala Stranako ipuinak*), txekiar literaturako maisulanetako bat. Fernando Reyk itzuli zuen euskarara eta Ibaizabal argitaletxearen eskutik kaleratu zen 2001 urtean Literatura Unibertsala bilduman.
* *Praha * (Praga)

### Euskaratuak 
Mala Stranako ipuinak (*Povídky malostranské*). eLiburutegia , Euskadiko Liburutegi Digitala, 2016. Itzultzailea: Fernando Rey

## Erreferentziak 
## Kanpo loturak 
* **Mala Stranako ipuinak** liburuaren kritikak **kritikak.armiarma.eus** atarian
Merkurio-manganesozko izar

**Merkurio-manganesozko izarrak** ionizatutako merkurioaren xurgaketaren ondorioz euren espektroan 398,4 nanometrotara lerro irten bat duten izar berezi ez magnetiko batzuk dira. Izar hauek sekuentzia nagusikoak dira, B espektro motakoak eta 10.500 eta 15.000º K bitarteko azaleko tenperatura efektiboa dute. Klase honetako izarrek ezohikotasun kimiko ezberdin ugari dituzte, zenbait elementu kimiko oso ugariak eta beste batzuk oso urriak direlarik.

Merkurio-manganesozko izarrek beste izar batzuetatik bereizten dituzten bi ezaugarri dituzte. Alde batetik, fosforoa, manganesoa, galioa, zirkonioa, itrioa, platinoa, estrontzioa eta merkurioa behar baino kopuru handiagoan dute, eta, bestetik, ez dute eremu magnetiko indartsu bat. Zenbait elementu gure eguzkian baino 105 aldiz ugariago dituzte.

Antzeko beste izar batzuekin alderatuz errotazio motelekoak izateko joera dute, eta, ondorioz, izar hauen atmosfera nahiko bare egoten da. Ezohiko kopuruak biziki egonkorra den giro hidrodinamiko baten ondorio izan daitekeela uste da; atomo mota ezberdinak grabitatearen ondorioz hondoratzen dira, beste batzuk erradiazio presioaren ondorioz kanpora bultzatuak diren bitartean, modu homogeneoan banatuta ez egotea eraginez.

Merkurio-manganesozko izarrak izarren efektu hidrodinamikoak aztertzeko laborategi garrantzitsutzat hartzen dira. Izar ugariren emaitzak erabiliz elementuen edukien dependentzia izarren parametroekin azter daitezke, baita aurreikuspen teorikoekin alderaketak egitea ere.

## Merkurio-manganesozko izarrik garrantzitsuenak 
Klase honetako izarren eredua Alpheratz edo Alpha Andromedae da. Jarraian dagoen zerrendan talde honen barruan dauden izarrik distiratsuenetako batzuk agertzen dira.

## Kanpo estekak
Meroveo

**Meroveo** ( - 457) frankoen erregea izan zen, Merovingiar leinuaren aitzindaria ere bai, berak izena eman baitzion. Bere erregealdia 448 urtetik 457 urtera luzatu zen.

Kondaira baten arabera bere aita zen Klodion "Kalpartsua" eta itsas munstro baten elkartzetik jaio omen zen, hortaz Frantziako tronuaren oinordekotzaren jatorria beti ere itsasoan legoke.

Frantziako hirugarren erregea izan zen, printze honen jaiotza arazo bat da. Batzuek diotenez, Klodionen semea zen. Beste batzuen ustez soilik bere familiakoa zen. Dena dela, izen hau zeraman printze batek frankoen errege izan zela ziurtatuta dago, baita Klodionen seme batekin erregetzarako lehia izan zuela. Historialari gehienez ustez Meroveo Katalauniako guduan (Châlon-en-Champagne) erromatarren alde borrokatu zen, bertan Flavio Aezio erromatarrak Atila hunoa garaitu zuen.

Printze hau hamar urtez erregetzan egon ondoren hil zen. Historiak ez du zenbat seme-alaba izan zituen edota erreginaren izenik aipatzen, azken hau bere ondorengoa izan zen Txilderiko I.aren ama litzateke.

## Erreferentziak
Braunau am Inn

**Braunau am Inn** Austriako Austria Garaia eskualdeko muga hiria da (Alemaniaren mugan dago). Salzburgotik 60 kilometro iparralderantz dago eta 16.362 biztanle ditu. 1889ko apirilaren 20an Adolf Hitler hiri horretan jaio zen.

1989an Gerhard Skiba alkateak diktadorearen jaiotetxean gerra eta faxismoaren aurkako monumentu bat altxarazi zuen. Historia garaikidearen elkarteak 1992 urtetik aurrera *Braunauar Historia Garaikidearen-Egunak* (*Braunauer Zeitgeschichte-Tage*) ospakizuna antolatzen du, eta 1998tik aurrera, "Memoriaren Austriar Zerbitzuak" (alemanez: *Österreichischer Gedenkdienst*) Braunauen bilerak ere ospatzen ditu.

2000an bertako *Braunauer Rundschau* egunkariak *Braunau setzt ein Zeichen* ("Braunauek seinale bat ematen du") sinadura bilketa egin zuen.

Hitlerren jaiotetxea izan zena egun arazo mentalak dituzten umeentzako errehabilitazio-etxea da. Haren aurrealdean dagoen harria Mauthausen Kontzentrazio-esparrutik —handik gertu dago— ekarritakoa da, nazismoa eta Hitlerren gidaritzapean eginiriko ekintzen aurkako protesta gisa.

## Iruditegia 

Irudi:Stadtplatz Braunau am Inn.jpg|Erdigunea
Irudi:Braunau am Inn Rathaus.jpg|Udaletxea
Irudi:Mahnstein.JPG|Nazismoa, faxismoa eta gerraren aurkako oroitarria Hitlerren jaiotetxe aurrean.
Irudi:Stadtpfarrkirche St. Stephan - Braunau am Inn - Panorama.jpg|San Esteban eliza

## Herritar ezagunak 
* Adolf Hitler (1889 - 1945), nazi diktadorea.

## Kanpo estekak 
* Braunau am Inn udalerriko webgune ofiziala
Asier Illarramendi

**Asier Illarramendi Andonegi** (Mutriku, 1990ko martxoaren 8a) futbol jokalari profesional gipuzkoarra da. 

## Biografia 
Erdilari gisa jokatzen du. Euskal Herriko selekzioarekin eta Espainiako selekzio nazionalarekin jokatu izan du. Errealaren harrobian hezia, lehen talde txuriurdinaren elementu garrantzitsua bilakatu zen. 2013 eta 2015 artean Real Madrilen aritu zen. Bere bigarren artop txuriudina bukaturik, Estatu Batuarrean jokatu zuen MLS ligan. 2025eko uidan Kitchee Hong Kongeko taldera joan zen jokatzera.

## Estatistikak klubetan 
*2024ko uztailaren 14an eguneratua. Datu ofizialak.*

## Erreferentziak 
## Kanpo estekak 
* Profila, errealaren webgunean
Lee Chun-Soo

**Lee Chun-Soo** (Hangul, 이천수, Incheon 1981eko uztailaren 9a-) futbol jokalari korear bat da. Egun Omiya Ardijan jokatzen du, Japoniako ligan.

## Ibilbidea 
Ulsan Hyundai Horang-i klube korearran hasi zen profesionalki. Klub honetan zegoela koreako selekzioarako hautatu zuten, 2002ko munduko txapelketan parte hartzeko. Munduko txapelketa ondoren Real Sociedad klube gipuzkoarrak sinatu zuen Lee. 13 partidu baino ez jokatu zituen lehenengo urtean eta bigarrenean CD Numanciara joan zen mailegu moduan. Azkenik Koreara itzuli zen, Ulsan Hyundai Horang-iera. Hemen bi urtez egon zen 2007an Europara itzuli arte. Feyenoorden ere porrot egin zuen eta hainbat mailegu ondoren Saudi Arabiara joan zen.
2010eko udan Omiya Ardijaren jokalaria bilakatu zen.

Leek 150 partidu inguru baino ez ditu jokatu bere 19 urteko ibilbidean zehar. Errealtzaleen artean Lee sinatzea akats handia izan zela onartzen da gaur egun.

## Kanpo estekak 
* Estatistikak, selekzio eta klub mailan
Pragako Hiri Berria

thumb|250px|eskuinera|Hiri Berriaren ikuspegi orokorra.

**Pragako Hiri Berria** (txekieraz *Nové Město*) Txekiar Errepublikako hiriburua den Praga hiriko auzoa da. Hiri honetako alde zaharra osatzen duten auzoetatik handi eta berriena da. XIV. mendean eraikitzen hasi zen.

## Leku interesgarriak 
* Antzoki Nazionala (Praga)
* Etxe dantzaria
* Pragako Museo Nazionala
* San Wentzeslao enparantza

## Ikus gainera 
* Pragako Hiri Zaharra
* Mala Strana

## Kanpo estekak
Gràcia pasealekua

**Gràcia pasealekua** (ofizialki eta katalanez, *Passeig de Gràcia*) Kataluniako Bartzelona hiriburuko etorbide nagusietako bat da. Etorbidea hiriaren erdigunean dago, Eixample barrutiko Dreta de l'Eixample auzoan, eta bere hegoaldeko Katalunia enparantza iparraldeko Gràcia kale nagusiarekin lotzen du.

Bertaratzeko, Gràcia pasealekua (2., 3. eta 4. lineak) eta Diagonal-Provença (3. eta 5. lineak) metro geltokiak daude. ADIFen geltoki bat ere badago, baita hainbat autobus geltoki ere.

## Historia 
1827an eraiki zen. Pasealekuko Olano Etxean izan zen Eusko Jaurlaritzaren lehen erbesteko egoitza Espainiako Gerra Zibilean, Bizkaia matxinoen menpe erori ondoren (1937ko ekaina). 1939ko urtarrila arte egon ziren han Agirre lehendakaria eta Jaurlaritza. 

## Ezaugarriak 
Pasealekua arkitektura modernistaren erakusleku bikaina da, bertan Antoni Gaudí eta Lluís Domènech i Montanerren eraikinak ikusgai daude, haietako asko Gizateriaren Ondare gisa izendatuak.

Etxebizitza alokairuari dagokionez, 2008. urtean Kataluniako kalerik garestiena zen; bestalde, etorbide horretan hiriko denda garesti eta esklusibo gehienak ere daude.

## Eraikin interesgarriak 
* Batlló Etxea
* Amatller Etxea
* Milà Etxea
* Lleó Morera Etxea
* Fuster Etxea
* Bartzelonako Burtsa
* Robert jauregia
* Olano Etxea

## Kanpo estekak
Klodomer

**Klodomer** (495-524) Merovingiar leinuko frankoen erregea izan zen. Bere aurrekoa Klovis I.a eta ondorengoa Teodoriko I.a izan ziren.

## Erreferentziak
2010eko Munduko Saskibaloi Txapelketa

**XVI. Munduko Saskibaloi Txapelketa** 2010eko abuztuaren 28tik irailaren 12ra jokatu zuten Turkian. Bertan, 24 selekzio nazionalek hartu zuten parte.

## Egoitzak 

## Sailkatuak 
thumb|270px|2010eko Mundu Txapelketarako Sailkatutako Herrialdeak.
Turkiako eta Ameriketako Estatu Batuetako saskibaloi selekzio nazionalak automatikoki sailkatu ziren. Lehenengoa, txapelketa antolatzen duen herrialdea izateagatik, eta bestea 2008ko Udako Olinpiar Jokoetako txapelduna izateagatik. Gainontzeko 22 taldeak, txapelketa kontinentalen bidez, gonbidapen bidez edo FIBAren "wild card" bidez sailkatu ziren.

Txapelketarako sailkatuak:

## Multzoak 

## Epaileak 
Hauek dira 40 epaileak:

## Kanpo estekak
Silo

[thumb|300px|Jaengo [Alcalá la Realen dagoen silo bat.]]
**Siloa** belar ebakia, garaua, garia eta bestelako ale, hazi eta bazkak lehor gordetzeko egitura da. Eraikin bertikal eta zilindrikoa izan ohi da. Halaber, lurpeko tokia izan daiteke, eta, horrexegatik, hedaduraz, lurpeko ezein toki sakon eta ilunari silo ere esaten zaio. Nekazaritzan erabili izan dira gehien bat, baina gaur egun misilak gordetzeko ere erabiltzen dira.

## Nekazaritzan erabilitako silo motak 
Biltzen duten produktuaren arabera silo ezberdinak ditugu:

* **Garau siloak**

# *Dorre-siloak*
# *Bunker-siloak*
# *Poltsa-siloak*
# *Misil-siloak*

* **Materia berde siloak**

# *Arto-siloak*
# *Alpapa edo belar siloak*

* **Beste silo mota batzuk**:
# ''Villacañas herriko siloak (lurrazpiko etxebizitzak)

## Dorre-siloak 
[thumb|200px|Port Giles-eko garau-silo bat ([Australia)]]
4-30 metro bitarteko diametroko eta 10-84 metro altuerako zutikako egitura zilindrikoak.

## Bunker-siloak 
thumb|200px|Azukrearentzako bunker-siloa Chillan herrian (Txile).
Traktoreek eta beste zama makina batzuek betetzen duten hormigoizko aska-silo borobila.

## Poltsa-siloak 
thumb|200px|Etzandako poltsa siloa.
2 - 2½ m. diametroko tamainako plastikozko poltsak. Bildu nahi den produktu kantitatearen arabera luzeagoak izango dira. Horretarako sortutako makina batez trinkotzen da eta bi muturrak ixten dira.

## Misil-siloak 
Misilak gordetzeko lurrazpiko siloak. Eraso nuklear bat jasan ahal izateko blindatzen dira.

## Ikus, gainera 
* Siloratze
* Villacañas herriko silo etxebizitzak
* Garai (eraikuntza)

## Kanpo estekak 
*  "Siloak, zuloak" euskonews web gunean
Robert Browning

**Robert Browning** (Camberwell, Surrey, Ingalaterra, 1812ko maiatzaren 7a - Venezia, Italia, 1889ko abenduaren 12a) poeta ingelesa.

## Obra 
Lehen lanean Shelleyren eragina nabarmentzen bazaio ere, laster iraganeko pertsonaiak hartu zituen gaitzat: *Paracelsus* (1835), *Sordello* (1840).

Browning-en antzezlanek ez zuten arrakasta handirik lortu: *Strafford* (1837), *King Victor and King Charles* (1842), *Luria* (1846).

Alabaina, *Bells and Pomegranates* (1841-1846) izenpeko liburu-sailak irakurleen ezagutza bildu zuen.

Haren obra nagusia *The Ring and the Book *(1869) da; 20.000 bertsoko poema honetan, 1698an Erroman benetan gertaturiko hilketa batez hitz egiten dute gertakariarekin zerikusia duten hainbat lagunek.

Handik aurrera, Tennysonekin batera, bere garaiko poetarik ospetsuenetarikoa izan zen.

Azken lanetako zenbait: *Dramatic Idylls* *(Amorio dramatikoak) *(1879), *Asolando* (1879).

## Kanpo-loturak 
*  Biografia eta poemak *poetryfoundation.org* webgunean

## Erreferentziak
Aguascalientes (Mexiko)

**Aguascalientes** Mexikoko izen bereko estuaren hiriburua da. 2005ean 663.671 biztanle zituen.

## Klima 

## Argazkiak 

Fitxategi:Area de la FNSM.jpg
Fitxategi:San Antonio templo.jpg
Fitxategi:Plaza ags 1.jpg
Fitxategi:Teatro Morelos.jpg
Fitxategi:San Marcos 3.jpg

## Hiri senidetuak 
*  Yokohama, Japonia
*  Wuhan, Txina
*  Lampa, Perú
*  Barquisimeto, Kolonbia
*  Temple, Texas, AEB
*  Fillmore, Kalifornia, AEB
*  Lynwood, Kalifornia, AEB
*  Chino Valley, Arizona, AEB
*  Modesto, Kalifornia, AEB
*  Commerce, Kalifornia, AEB
*  Pharr, Texas, AEB
*  Huntington Park, Kalifornia, AEB
*  San Luis Potosí, San Luis Potosí, Mexiko
*  Irapuato, Guanajuato, Mexiko
*  Monterrey, Nuevo León, Mexiko
*  Zacatecas, Zacatecas, Mexiko
*  Piedras Negras Coahuila, Mexiko

## Erreferentziak 
## Kanpo estekak